**ПРОЕКТ!**

**О Б Я В А**

**за подбор на проектни предложения**

**за предОставяне на безвъзмездна финансова помощ ПО**

**МЯРКА 4.2 „ИНВЕСТИЦИИ В ПРЕРАБОТКА/МАРКЕТИНГ НА СЕЛСКОСТОПАНСКИ ПРОДУКТИ“, ЧРЕЗ СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ, ФИНАНСИРАНА ПО ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020, ЧРЕЗ ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ**

На основание Решение на Колективния управителен орган на СНЦ “МИГ Белене – Никопол”, чл. 62, т. 4 от Наредба 22/14.12.2015 г. на МЗХГ и в изпълнение на Стратегията за ВОМР,

**Сдружение „Местна инициативна група Белене - Никопол”** открива процедура за подбор на проектни предложения № BG06RDNP001-19.565

|  |
| --- |
| **Оперативна програма:**  |

ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 -2020

|  |
| --- |
| **Мярка**: |

 19 ВОДЕНО ОТ ОБЩНОСТИТЕ МЕСТНО РАЗВИТИЕ

|  |
| --- |
| **Наименование на процедурата:** |

**„МИГ Белене–Никопол, мярка 4.2 Инвестиции в преработка/маркетинг на селскостопански продукти“**

|  |
| --- |
| **Основни цели на процедурата:**  |

Инвестиционна подкрепа за подобряване цялостната дейност на преработвателните предприятия, чрез внедряване на нови продукти, процеси и технологии и обновяване на наличните производствени материални и/или нематериални активи водещи до :

1. по-добро използване на факторите за производство;

2. въвеждане на нови продукти, процеси и технологии, включително къси вериги на доставка;

3. подобряване на качеството и безопасността на храните и тяхната проследяемост;

4. постигане на съответствие със стандартите на Европейския съюз (ЕС);

5. подобряване опазването на околната среда.

|  |
| --- |
| **Допустими кандидати:** |

1. Земеделски стопани;

2. Признати групи или организации на производители или такива, одобрени за финансова помощ по мярка 9 "Учредяване на групи и организации на производители" от ПРСР 2014 - 2020 г.;

3. Еднолични търговци и юридически лица, различни от кандидатите по т. 1 и 2, регистрирани по Търговския закон или Закона за кооперациите.

Кандидатите по т. 1 и 2 трябва да са регистрирани като земеделски производители по ЗПЗП , доказали СПО (стандартен производствен обем) на стопанството ≥ 2000 евро;

Кандидатите трябва да имат седалище и адрес на управление и да осъществяват дейностите по проекта на територията на действие на МИГ Белене-Никопол.

|  |
| --- |
| **Допустими дейности:** |

Подкрепата ще бъде насочена към:

1. Внедряване на нови и/или модернизиране на наличните мощности и подобряване на използването им, и/или

2. Внедряване на нови продукти, процеси и технологии, и/или

3. Намаляване на себестойността на произвежданата продукция, и/или

4. Постигане на съответствие с нововъведени стандарти на ЕС, и/или

5. Подобряване на сътрудничеството с производителите на суровини, и/или

6. Опазване на околната среда, включително намаляване на вредните емисии и отпадъци, и/или

7. Подобряване на енергийната ефективност в предприятията, и/или

8. Подобряване на безопасността и хигиенните условия на производство и труд, и/или

9. Подобряване на качеството и безопасността на храните и тяхната проследяемост, и/или

10. Подобряване на възможностите за производство на биологични храни чрез преработка на първични земеделски биологични продукти.

|  |
| --- |
| **Допустими разходи:** |

**Допустимите за финансова помощ са следните разходи:**

**А. Разходи за материални инвестиции:**

1. Изграждане, придобиване и модернизиране на сгради и други недвижими активи, свързани с производството и/или маркетинга, включително такива, използвани за опазване компонентите на околната среда;

2. Закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на производствения процес по преработка и маркетинга, в т.ч. за:

а) преработка, пакетиране, включително охлаждане, замразяване, сушене, съхраняване и др. на суровините или продукцията;

б) производство на нови продукти, въвеждане на нови технологии и процеси;

в) опазване компонентите на околната среда;

г) производство на енергия от възобновяеми енергийни източници за собствените нужди на предприятието, включително чрез преработка на растителна и животинска първична и вторична биомаса;

д) подобряване на енергийната ефективност и за подобряване и контрол на качеството и безопасността на суровините и храните;

3. Закупуване на земя до размера на данъчната й оценка, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за производствени дейности;

4. Закупуване на сгради да размера на данъчната им оценка, помещения и други недвижими имоти, необходими за изпълнение на проекта, предназначени за производствени дейности на територията на МИГ Белене-Никопол;

5. Закупуване, включително чрез финансов лизинг, на специализирани транспортни средства, включително хладилни такива, за превоз на суровините или готовата продукция, използвани и произвеждани от предприятието;

6. Изграждане/модернизиране, включително оборудване на лаборатории, които са собственост на кандидата, разположени са на територията на предприятието и са пряко свързани с нуждите на производствения процес, включително чрез финансов лизинг;

7. Материални инвестиции за постигане на съответствие с новоприети стандарти на Общността, включително чрез финансов лизинг;

**Б. Разходи за нематериални инвестиции:**

8. Разходи за достигане на съответствие с международно признати стандарти за системи за управление, разходи за въвеждане на добри производствени практики, системи за управление на качеството и подготовка за сертификация в предприятията само когато тези разходи са част от общ проект на кандидата;

9. Закупуване на софтуер, включително чрез финансов лизинг;

10. За ноу-хау, придобиване на патентни права и лицензи, за регистрация на търговски марки и процеси, необходими за изготвяне и изпълнение на проекта;

11. Разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проекти, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 12 на сто от общия размер на допустимите разходи по проект.

Разходите за закупуване на земя, сгради и други недвижими имоти по т. 3 и 4 не могат да надхвърлят 10 на сто от общия размер на допустимите разходи .

Разходите по т. 11 са допустими, ако са извършени не по-рано от 1 януари 2014 г., независимо дали всички свързани с тях плащания са направени.

Дейностите и разходите по проекта, с изключение на разходите по т. 11, са допустими, ако са извършени след подаване на заявлението за подпомагане, независимо дали всички свързани с тях плащания са направени.

Разходите за закупуване на земя, сгради и други недвижими имоти - недвижима собственост, са допустими за финансиране до размера на данъчната им оценка, валидна към датата на подаване на заявлението за подпомагане. В случай че към датата на придобиването данъчната оценка е с по-ниска стойност, допустими за финансиране са разходи до този размер.

Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на заявката за междинно или окончателно плащане за същия актив.

|  |
| --- |
| **Период на прием и място на подаване на проектните предложения:** |

Ще се прилага процедура на подбор на проекти с два крайни срока за кандидатстване:

**Първи прием:**

Начален срок за подаване на проектните предложения: 26.04.2022 г.

Краен срок за подаване на проектните предложения: 31.05.2022 г., 16:30 ч.

**Втори прием** (при наличие на остатъчни средства след първи прием)**:**

Започва да тече веднага след първи и е до 28.10.2022 г., 16:30 ч.

**Място на подаване на проектните предложения:** Проектните предложения по настоящата процедура се подават по електронен път чрез Информационната система за управление и наблюдение на средствата от ЕС в България (ИСУН 2020) .

Интернет адресът на модула за електронно кандидатстване на ИСУН 2020 е:

<https://eumis2020.government.bg>.

|  |
| --- |
| **Бюджет на приема:** |

**Общият размер** на безвъзмездната финансова помощ по процедурата чрез подбор на проектни предложения по мярка 4.2 „Инвестиции в преработка/маркетинг на селскостопански продукти“ от СВОМР е в размер на 251 107,00 лв.

|  |
| --- |
| **Минимален и максимален размер на финансовата помощ, предоставяна за един проект:** |

Допустимите за финансово подпомагане разходи по проект включват безвъзмездната финансова помощ и съфинансирането от страна на кандидата.

Съгласно финансовите условия по мярката от одобрената СВОМР на МИГ Белене - Никопол:

1. Минималният размер на общите допустими разходи за един проект е левовата равностойност на 20 000 евро - 39 116, 60 лв.

2. Максималният размер на общите допустими разходи за един проект е левовата равностойност на 50 000 евро - 97 791, 50 лв.

3. Максималният размер на общите допустими разходи по мярката за един кандидат, подал проекти в рамките на изпълнение на стратегията за ВОМР не може да надвишава 150 000 евро – 293 374, 50 лв.

**Безвъзмездна финансова помощ:**

1.Минимален размер на БФП

1.1. 40 % за кандидати големи предприятия – 15 646, 40 лв.

1.2. 50 % за кандидати микро-, малки или средни предприятия – 19 558, 00 лв.

2. Максимален размер на БФП

2.1. 40 % за кандидати големи предприятия – 39 116, 00 лв.

2.2. 50 % за кандидати микро-,малки или средни предприятия – 48 895, 00 лв.

В минималния и максималния размер на безвъзмездна финансова помощ се включват планираните преки и непреки разходи в бюджета на всяко едно проектно предложение.

|  |
| --- |
| **Интензитет на финансовата помощ:**  |

В размер 50 на сто от общия размер на допустимите за финансово подпомагане разходи за проекти, представени от микро, малки или средни предприятия, а за проекти, представени от големи предприятия, финансовата помощ е в размер на 40 на сто от общия размер на допустимите за финансово подпомагане разходи.

Разликата между пълния размер на допустимите за финансово подпомагане разходи и размера на БФП се осигурява от кандидата. Участието на кандидата може да бъде само в парична форма.

|  |
| --- |
| **Критерии за избор на проекти и тяхната тежест:** |

|  |  |  |
| --- | --- | --- |
| **№** | **КРИТЕРИИ ЗА ОЦЕНКА** | **ТОЧКИ** |
| **1** | **Инвестиции за преработка на суровини от секторите животновъдство и пчеларство, черупкови и други трайни насаждения, зеленчукопроизводство и етерично- маслени култури.** | **25** |
| **2** | **Инвестиции за въвеждане на нови енергоспестяващи технологии и иновации в преработвателната промишленост.**  | **40** |
|  | 2.1. | Проектът предвижда дейности и инвестиции, които водят до повишаване на енергийната ефективност с минимум 10 % за предприятието  | 20 |
|  | 2.2. | Над 30 % от допустимите инвестиционни разходи по проекта са свързани с иновации в предприятието  | 20 |
| **3** | **Над 75 % от обема на преработваната суровина и произведена продукция, посочена в бизнес плана, ще бъде биологично сертифицирана.** | **10** |
| **4** | **Инвестиции за насърчаване на кооперирането и интеграцията между земеделските стопани и предприятия от преработвателната промишленост (Предприятието на кандидата предвижда в бизнес плана преработката на минимум 65% собствени или на членовете на групата/организация на производители или на предприятието суровини (земеделски продукти).**  | **10** |
| **5** | **Проекти, чието изпълнение води до осигуряване на устойчива заетост на територията на селските райони.**  | **15** |
|  | 5.1. | 1 работно място  | 5 |
|  | 5.2. | 2 работни места  | 10 |
|  | 5.3. | Повече от 2 работни места  | 15 |
| ОБЩО:  | **100** |

Подпомагат се проектни предложения, получили **не по-малко от** **25** **точки** по критериите за подбор.

В случай, че две или повече проектни предложения имат еднакви общи крайни оценки, проектите ще бъдат подреждани в низходящ ред и ще се дава предимство на проекта/ите, получили повече точки по:

1. Критерий № 5 „Проекти, чието изпълнение води до осигуряване на устойчива заетост на територията на селските райони”;

В случай, че отново имат равен брой точки :

2. Критерий № 1 „Инвестиции за преработка на суровини от секторите животновъдство и пчеларство, черупкови и други трайни насаждения, зеленчукопроизводство и етерично-маслени култури“;

В случай, че отново имат равен брой точки :

3. Критерий № 2 „Инвестиции за въвеждане на нови енергоспестяващи технологии и иновации в преработвателната промишленост“.

В случай, че проектните предложения имат равен брой точки и по този критерий, приоритет се дава на проектите, чиито кандидат-бенефициенти са декларирали по-голям минимален стандартен производствен обем (СПО) на стопанството за текущата стопанска година.

|  |
| --- |
| **Лице/а за контакт и място за достъп до подробна информация:** |

Лица за контакт:

Изпълнителен директор – тел.: 0878853963

Експерт СВОМР - тел.: 0886324704

е-mail: migbn*@*abv.bg
адрес: гр. Белене, пл.”България” №1, ет. 1

**Пълният пакет документи за кандидатстване е публикуван на следните интернет адреси:**

* на сайта на Сдружение „МИГ Белене - Никопол” - <http://www.mig-bn.eu./>;
* на сайта на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: <http://eumis2020.government.bg/>

Кандидатите могат да зададат допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Писмени разяснения ще бъдат дадени в 10-дневен срок от получаване на искането, но не по-късно от 2 седмици преди изтичане на срока за кандидатстване.

Допълнителни въпроси могат да се задават само на електронната поща на МИГ Белене-Никопол - migbn@abv.bg и в ИСУН 2020, като ясно се посочва наименованието на процедурата за подбор на проектни предложения.

|  |
| --- |
| **Начин за подаване на проектни предложения:** |

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на придружителните документи **чрез Информационната система за управление и наблюдение на средствата от ЕС в България (ИСУН 2020)** единствено с използването на

Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg>.